
IAGAN AMEIH 


NĂLUCA NOPŢII 

/ 

şi alte poeme 


EDITURA TRANSILVANIA - 2016 




năluca nopţii 


îsaia 34:14 

supuşi umerii nopţii se lasă peste 
lăcaşul din grotă 

secera lunii clipeşte condescendentă 
mai sus de cea de-a cincea întâlnire cu 
pământurile descompuse de umbre 

armonia pandorelor în fugă spre 
podişul cel mare, 

o smulse din calea spiritului iar ea 
a doua nudă 

trecu prin punctul stăpânirii de sine 
înaintea şarpelui 

muşcând uşor din bucuria de a trăi 
acesta abia îşi descuamase gândul viclean 
printre bambuşii din grădină 
mângâind stâlpul cerului cu tihnă 

atingând călcâiul stâng al nudei 
cu limba despicată în trei 

se căţără lacom peste gamba străvezie spre 
pulpa şi coapsa ce-1 ademeneau 
adulmecând otrava neîmplinirilor de la 
înţepenirea prelungită 

iată şanţul cu apă murmură el îmbrăţişând ca 
o spirală pântecul rotund prin 
locul săritorilor în cerc 

a doua nudă dezgoli şarpele sprijinindu-1 de 
sânul stâng acolo unde fremăta întâlnirea 
miresmelor de unde 
îl duse spre gâtul ei alb aplecat spre 
umărul drept atingându-1 cu bărbia 
nestâmpărată pe 

capul pătrat în timp ce acesta privea 
cele o sută de amânări 

din mlaştina ierburilor otrăvite 
izăreau ochii altei năluci 
Năluca nopţii 

bărbatul geamăn privea prin 
fereastra cerului peste 
colina negustorilor de umbre 

din izvorul podişului întâia nudă 
muşcă în carnea copacului de taină 
încercând să zămislească noul verb cu 
gura plină de sevă 
vântul împrăştia 
asfinţitul penelor de dimineaţă 
mirosind flăcările 

întâia nudă se 
abandonă întâiului şarpe 
împreunându-se cu focul 

bărbatul geamăn se apropiase de a doua nudă 
aceasta îi întinse plictisită cotorul aruncat de 
înaintaşa sa renegată din 
care înghiţise cu lăcomie restul cu 
sâmburi încă fierbinţi 

are gust de sânge, 

gândi bărbatul geamăn înecându-se în 
graba primăverii şi dilatându-şi uşor partea 
din mijloc a gâtului proaspăt diseminat 

prin faţa lor prima nudă trecu 
chicotind strângând între sâni capul 
întâiului şarpe 

acesta îşi vârâse adânc coada în 
pântecul robit de golul nezămislirilor 
însămânţându-1 cu germeni şi clone 

dispărură în beznă unde 
patru zei cu mâinile din umbră îi 
aşteptau dormind în peştele cu 
solzi de metal incandescent 

în urma lor Stăpânul încuia 

grădinile cu vâlvătăi din care muşcau 

demoni mutanti defloraţi de blestem 
/ / 

dintr-o dată bărbatul geamăn şi 
a doua nudă se treziră din semne şi 
frunze alergând cu 
mâinile pline de aburi 

porţile cerurilor se 
deschiseră închizându-se apoi 
în candoare şi taină 

era încă o zi a şaptea 

epoletul albastru 


pe vremuri când eram copil trăia pe vremuri 
alături de firul îngălbenit al Firizei din Băi 
o fetiţă care râdea cu băieţii o cunoşteam 
toţi pe fetiţa cu nume de înger Angela 
şi visa aşa cum numai fetiţele ştiu să viseze 
la Făt Frumos la Făt Frumos şi luceferi 

noi băieţii şi ea Angela 

alături de firul îngălbenit al Firizei din Băi 

ne iubeam deopotrivă în taină nepătrunsă 

o iubeam şi ne iubea pe toţi Angela aşa 

că zeii bătrâni de pe muntele Igniş 

ne pizmuiau intr-ascuns gândul iubirii 

iar într-o zi în ziua aceea de pe vremuri 
alături de firul îngălbenit al Firizei din Băi 
călărind pe umerii munţilor mergător 
străinul omul cu epolet albastru 
a ascuns fetiţa sub mantaua sa uriaşă 
ducând-o înspre dealul din Vale 
ademenind-o aiurea aiurea mai jos 


9 



prin pădurea cu apă sărată 

alături de firul îngălbenit al Firizei din Băi 

Ei zeii răi niciodată iubitori de speranţă 
pizmuind tinereţea plăpândă acolo 
alături de firul îngălbenit al Firizei din Băi 
au trimis cinci săgeţi ascuţite de gheaţă 
spre pieptul fetiţei tăinuind-o-n copaci 
îngheţându-i inima pe vecie inimă rece 

pietre multe tresar cu cenuşă din care 
carnea trupurilor arse de timpuri cu pietre 
puse în cuşca de oase cu epolet albastru 
nu pot gândi vreodată iubirea Angela şi noi 
am rămas în visul nestins nici de vâlvătăile 
iadului iadul cu epolet albastru izărind 
alături de firul îngălbenit al Firizei din Băi 

noaptea urcând aburi şi umbre-mi par visuri 
Angela şi stele sunt ochii fetiţei din rai 
băiatul cu mâna întinsă alături mângâie cerul 
pe iarbă culcat lângă umbra din umbre cu 
minte aşteptând să coboare să coboare năluca 
pe scara de gheaţă pe scara pustie Angela 
alături de firul îngălbenit al Firizei din Băi 

treptele tăcerii 


după ce ai sădit spaima 
în lutul inimii 
nestatornică 
printre sloiuri şi stânci 
printre sicrie şi ramuri 
mă uiţi la poarta destinului 
plin de ură şi patimi 
apoi mori întrebându-mă 
de ce miroase iarba 

în carne se pierde asfinţitul 
îmi blestemi în rugăciuni numele 
să mă mai nasc 
demon 

să mă mă nasc 
lacrimă 

să nu mai stropesc 
cerul cu rouă 

să-mi frâng gâtul de trestie 
să nu mă porţi 

printre stele 
ochiul mă arde şi mâine 
să nu crezi că zicere 
e şoapta clipei nevăzută 
din creierul şopârlei 
oarbă e stânca 

mestecă pumnul cu ceară 

mă trece pe frunte 

muzica serii când tace 

m-am prăbuşit din zbor 

fără sens 

fără umbră 

un subiect rătăcit mă 

aruncă mereu în noapte 

iubirea mă doare 

ochiul mă râde 

ca o baladă spiritul 

vrea să-mi recite poemele 

în toate tonalităţile gemene 

din vremea mea fugărit 

de micimea celor necunoscuţi 

/ 

tăcerea e ceată aerul este 
/ 

tăcere 

piatra mă uită chipul de 
lemn mă pierde seara 

vântul e abur încins de 
blestem 

sunt balanţa încremenită de ploi 
simt timpul cum respiră 
azi treptele tăcerii sunt cruci 
de ieri şirul iernilor va fi fără soţ 
secundele cad ca un clopot 
pe mână gânduri văd se vin 
previn prevăd 
în faţă străluceşte sigur 
apusul străzilor nesigure cu 
triunghiuri şi scăderi de 
pretutindeni 

dacă uitarea mea te stâmpără 
nu stau 

nici clipă nici dor 
ci merg cu pulsul alături 
picioarele ard ochiul mai 
desenează prezentul 
prinde formă de taină 
mă ai umbră şi sete 
alungaţi doar 
dincolo de iarbă şi zodii 
ne deşteptăm speranţele 

a doua zi după 


aşa cum ştim nimeni 
nu a văzut venind sfârşitul 
asta pentru că 
nimeni nu-şi planificase o 
Apocalipsă 

nu a fost un cutremur cumplit ca 

să crape în felii pământul 

nici o explozie nucleară devastatoare sau 

o epidemie mortală ori 

un asteroid gigant prăvălit 

dintr-o dată nici 

încălzirea globală sau 

teoria lui Malthus cu 

progresia geometrică 

ne-am imaginat ceva măreţ 
ceva... magnific care 
să fi meritat dispariţia 
omului din 
peisajul cosmic 
nu 

nimic n-a fost din toate 
lucrurile astea înspăimântătoare 
pur şu simplu ni 
sau răcit la un moment dat 
inimile 

asta s-a întâmplat atunci când 
a trecut cometa aceea ciudată 
mai aproape de soare încât 
părea că cineva 
o împinge cu ciudă 

aşa s-a născut frica şi 

întunericul mintii 

/ 

aşa s-a născut răceala din noi 
indiferenţa invidia şi 
neînduplecarea 

răceala din sânge a tresărit violentă 
la fiecare bătaie din aripi de clopot 
groaznic a început să 
şuiere vântul urii din talazurile morţii 
demente au început să urle 
scheletele canibalilor anonimi 

ne mâneam unii pe alţii într-o 
veselie până la capăt înecaţi în 
lava vulcanilor adormiţi gata să 

răbufnim în intenţii macabre 
/ 

la fiece ceas de cruce şi patimă 

legea a devenit fărădelege 
am înţeles că lumina este 
artificială în rest numai 
întuneric vâscos şi sălbăticie 
sângele rece din noi încălzea 
bestia adormită trezind-o 
de fiecare dată mai 
seducătoare 

civilizaţia dispăruse odată cu ştiinţa 
de carte electronică după 
secarea energiei electrice şi a 
petrolului dinţii şi unghiile 
ni s-au tocit în lupte pentru 
supravieţuire 

am rămas singur supravieţuitor în 
faţa Judecătorului şi nemişcării 
eterne 

singur să strig în beznă 
„zadarnic e totul" 
apoi să mă topesc şi eu 
transparent şi gol 
lăsând locul 

elegia iubirii 


1. 

în pumnul meu strâns 

linia vieţii se-ncovoaie 
/ 

ca aripile răsucite ale unei păsări 
timpul şi spaţiul au încremenit vremelnic 
soarta şi dragostea noastră 

2. 

plâng după noaptea trecută şi 
după ziua ce vine fără tăgadă şi soare 
unde noi nu mai avem loc 
de cei care s-au născut mai aproape 
pare reală 

unda în care se răstoarnă bărcutele 

/ 

ce plutesc pe sub râul copilăriei 

pline de însemnări sunt filele 

care alcătuiesc bordajul acesta de frunze 

mâinile noastre veveriţe două 

/ 

aleargă una după alta căutându-se 

la troiţă se desfac lujerii 

dorul porţilor din miazănoapte 

se răsfrânge în şoaptă peste albastrul 

izvorului din cascada cu nume de stavă 

stâncile ard zările tremură asfinţitul 

/ 

port vremea ta la cingătoarea 
unde mi-am atârnat promisiunile 


3. 

aşa visăm eu cu tine tu cu mine 

eu te iubesc tu mă iubeşti ştiu veacurile 

patul nostru miroase a busuioc şi trandafiri roşii 

luna ne ştie cerul ne vede într-una 

noaptea-i albastră ziua e curcubeu peste soare 

adormite talazurile mării pline de noi 

cântă în arbori vântul care 

ne-a încins trupurile cu miros de rouă 

de noi au auzit până şi stelele 

din constelaţia Pleiadelor cu tainele lor 
/ 

ştiu totul cum ne mângâiem braţele 
cum ne sărutăm cu duioşie şi tandreţe cum 
ne alintăm cu nume de zei şi zeiţe 
tu îmi zici zeu suprem eu îţi zic zeiţă pereche 

în jurul capului îţi plimb gândul 
lumină tu eu umbră cuminte 
lumea este a tuturor noi doar plutim în ea 
tu farul meu eu portul tău de linişte 
tu piscul de munte eu poteca ce urcă 
tainele noastre sunt norii încărcaţi de ploaie 
ce trec peste pajişti amăgind trecătorii 
umezind doar pădurea unde 
eu copac tu floare sălbatică 
ne împreunăm rădăcinile 
sorbim acelaşi nectar din izvoare subterane 
tu râzi eu râd ne iubim peste poate 
când eşti fereastră eu sunt vântul care bate 
când deschizi eu intru deplin 
ne iubim 

asta e tot ce contează pe lume 
tempestele trec valurile se ostoiesc norul e nufăr 
trupul tău e cald răsuflarea fierbinte 
piciorul tău se-ncovoaie ca un şarpe 
peste coapsa mea simt puls şi iubire 
sângele tău curge în arterele mele 
înotăm într-o mare de linişte 
pereţii odăii sunt cât o galaxie 
glasul tău încălzeşte tavanul oamenii se-nfioară 
de dragostea noastră plânge şi gândul 
cu emoţia sa nesfârşită 

iar timpul încă nu a venit 
încă nu a venit timpul să se vorbească 
de tine de mine şi de dragostea noastră 


4. 

dar jungla este atât de plină de rece 
peşterile îngheţate ascund jivinele adormite 
în ură de dragostea noastră 
mai ascut bătrâna mea sabie de samurai 
demodat 

încă mai curge sânge din rana adâncă 

sunt la fel ca leul din constelaţia care 

/ 

se zbate şi sfâşie zodiile 
stelelor sălbatice din jur îmblânzindu-le 
pentru ca picioarele tale să calce covorul 
astfel de mine întins pentru praznic 
unde eşti 

iubirea mea este o stea care cade răsturnată 
în clepsidra ochiului tău 


* 

ultima dragoste 


Pentru Virginia 


aşa a fost să fie 
să fi tu ultima 
ultima mea dragoste 
aşa a fost să fie 

am bântuit lumea 
nesfârşite iubiri 
femei nenumărate 
mi-au răscolit inima 
am bântuit lumea 

şi doruri nebune 
mi-au umplut de lacrimi 
ochii mei căprui 
gânduri duioase 
mi-au încins fruntea 

şi au trecut anii 
ce repede au trecut 
erai şi tu undeva 
floare şi umbră 
abur şi ceaţă 

la capătul lumii 
la capătul drumului 
ne-am atins mâinile 
ne-am atins buzele 
ultima dragoste 

aşa a fost să fie 
să fi tu ultima 
ultima mea dragoste 
aşa a fost să fie 

ultimul cavaler 


el trece cu martorul frate şi prieten 
dar calul îi poartă în şa ca pe trei 
iar templul se zbate morganic pe zare 
ei singuri şi calul cu paşii de fier 

departe e casa departe Mormântul 
drumeţii se-ndeamnă cu râvnă la şes 
lăsat-au pe stâncă o cruce de sânge 
ca semn pelerinii când vin la cules 

prin aer prin apă şi flăcări se-ndeamnă 
la capătul vremii poteca cu trudă 
Frumosul îşi piaptănă complice rugul 
şi şterge din cronică templul cu ciudă 

zadarnic asudă o frunte nebună 
sămânţa-i departe prin veacuri trecută 
iar cupa durerii azi plină de slavă 
la locuri de taină se poartă-n Ţinută 

vai spada îi cade sălbatic din mână 
când calul se-mpiedică greu de măslin 
mai sunt trecători de păzit până-n ziuă 
mai sunt hoţi pe aicea şi alţii ce vin 

vai mănăstirea cu schele e-n flăcări 
armura sclipeşte adânc prin sutană 
şi marele meşter îndeamnă zidarii 
să predice pâinea şi vinul la strană 

e primul ce merge cu tainica vorbă 
e primul ce arde sub purpură cruce 
şi ultimul sol ce se scurge din templu 
şi ultimul Crist cavaler ce se duce 

se pierde în zare o gură de vierme 
ce-nghite cei şapte tovarăşi de drum 
departe vor duce din spaţii celeste 
sămânţa şi cupa prin ceaţă şi scrum 

străin de noapte rătăcind 


când voi sosi iubito într-o vreme 
flămând străin de noapte rătăcind 
nu voi găsi băiatul să te cheme 
la ceas de taină în pridvor zâmbind 

ştiu că-ţi voi bate în poartă până-n zori 
iubită adormită doamna mea 
mă va privi atentă printre norii 
din şirul de Pleiade steaua ta 

voi încerca zăvoarele la uşi 
şi geamurile le voi bate îndelung 
voi răscoli grădina din ţăruşi 
şi pivniţa ascunsă ca s-ajung 

şi voi aprinde felinarul şters de vreme 

la troita din fata casei tale 
/ / 

voi pune un buchet de crizanteme 
în liniştea livezilor egale 

şi nu voi înţelege că te-ai dus 
departe cu băiatul tău cuminte 
va picura spre zori încet de sus 
ca semn profund o lacrimă fierbinte 

flămând străin de noapte rătăcind 
m-or alunga cocoşii-n deşteptări 
şi voi pleca iubito pribegind 
ca să te caut iar spre alte zări 

parfum de trandafiri 


Lui Eugen Doga 

trecea o femeie pe strada aceea 
lăsând în urma ei parfum de trandafir 
barbar era mirosul barbară femeia 
barbară adierea aceea de zefir 

mergeau trecătorii privind silueta 
aiurea pe stradă cu paşi legănaţi 
un vechi gramofon ruginită trompeta 
o scotea la geamul cu lei atârnaţi 

la casa de piatră grădina cu roze 
te-ndeamnă să treci pe alee 
copil eu copilă tu zâna din poze 
mai dăinuie-n aer parfum de femeie 

şi valsul acela răzbate prin vreme 
şi dorul acela mă chinuie iar 
parfumul de roze parfum de femeie 
mai dăinuie-n minte cenuşă şi jar 

şi ierni ce-ngheţară de-a valma mirosul 

de albi trandafiri ofiliţi în iubire 

/ 

mai bântuie dorul mai tulbură somnul 
şi astăzi cu palida lor amintire 

a trecut o femeie pe strada aceea 
lăsând în urma ei parfum de trandafir 
barbar era mirosul barbară femeia 
barbară adierea aceea de zefir 

Săcel 


prăvăliţi sunt norii în depărtare 

iar izvorul murmură albastru 

sub cununa munţilor răsare 
/ 

satul peste Iza ca un astru 

aerul se schimbă-n dimineaţă 

/ 

vitele la adăpat se cheamă 
oamenii îşi dau pe drum bineaţă 
lăudându-1 pe Iisus cu teamă 

moara veche macină cuminte 
apa toarce a zilelor şireag 

vasele din lut ti-aduc aminte 

/ 

de bunicii ce-au plecat cu drag 

duce viaductul şi tunelul 
trenul către şesurile grele 
ce le-aşterne mai în jos Ardealul 
pline de lumină şi de stele 

în Săcel sunt zâne cosânzene 
feţi frumoşi mai sunt aici feciori 
iar de moarte nimeni nu se teme 
doar un pic se-adoarme uneori 

poartă satu-n inimă şi taine 

fermecatul munţilor, descântec 
/ ' 

iar în portul de frumoase haine 
Maramureş cronică şi cântec 

prăvăliţi sunt norii în depărtare 

iar izvorul murmură albastru 

sub cununa munţilor răsare 
/ 

satul peste Iza, ca un astru 

la Cotul Donului 


de ce a trebuit să moară tata 
în stepa blestemată şi sinistră 
de ce a trebuit să plângă mama 
o viaţă-ntreagă singură şi tristă 

de ce a curs atâta sânge Doamne 
de s-a-nroşit pe dedesubt pământul 
şi-atâtea oase putrezesc de-a valma 
sub lanuri ce le-ndoaie aspru vântul 

că tot străină ne-a rămas moşia 

iar limba ne-o păstrăm din ce mai greu 

iar biata noastră tară România 
/ 

se tânguie şi zbuciumă mereu 

nu mai avem păduri şi ape limpezi 

copiii noştri pribegesc pe-afară 

ne ducem traiul de pe-o zi pe alta 

nimic n-a mai rămas din biata tară 

/ 

şi peste toate plouă cu grămadă 
de griji nevoi necazuri şi amar 
ne plâng în cer eroii când se-nchină 
la jertfele aduse în zadar 

trecut-au anii peste noi în grabă 
şi am uitat de mamă şi de tată 
la Cotul Donului ostaşu-nost cuminte 
aşteaptă să mai moară înc-odată 

o altă speranţă 


nu adormirea mă frânge 
ci ochiul tău nemărginit 
valurile sunt şoapte 
cerul mă ninge nestatornic 
gândul mă pierde din 
ce în ce mai des 
ziua e tot mai scurtă şi 
rece 

mi-au putrezit colţii 
căruntă este coama leului 
pe câmpul de luptă cad 
oştirile filistinilor 
praştia mea loveşte iar 
năpraznic 

încă e vie nădejdea 
Marele Arhitect mă-ndeamnă 
să lupt mai departe 
slăvit fie-i numele 

atâţia tineri învinşi 
mă copleşesc cu moartea şi 
visele lor sterpe 
noaptea cea lungă 
aşteaptă cuminte o 
altă speranţă 

ultima strigare a cocoşului roşu 


După apusul soarelui fără putinţă de înţelegere 
el fratele meu mai mic nu a mai zburat 
scările erau goale 
dispăruseră-n pământ 

iar pământul răbda miliţianul 
lângă chioşcul de ţigări de la policlinică 
unde mama croşeta o dantelă 
pâinea noastră cea de toate zilele 

l-au îngropat fără cap adică 
i l-au pus pe piept 
deasupra mâinilor răsucite 

câteva luni mai încolo spre vară 
învăţam la medicină legală iar noaptea 
luam urma mortului 
pe sub geamurile miliţiei 
dar căpitanul Pop cu procurorul Petruţ 
o amăgeau pe Viola că băiatul 
s-a sinucis adică 
şi-a tăiat singur capul 

ochiul vânăt al miliţianului 

/ 

arăta că deţinutul se luptase 
pe viaţă şi pe moarte dar 
nimeni nu ştia ce făcuse 
de unde venea 
ce furase ce mâncase 
pe cine înşelase 

nici tovarăşul Uglar primul secretar 

nu ştia motivul 

s-a trezit aşa alături capul 

bietul băiat avea douăzeci de ani 

şi un slip verde în rest era gol 

Marioara lui Nenea Gheorghe l-a curăţat 

de viermi că era cald afară 

ţinea căpăţâna în mâini 

şi plângea biata fată 

dar locul lui era departe 

de la Severin la Maramureş 

partidul are grijă de noi 

Doamne ce noapte a fost 
camionul un Carpaţi roşu 
rula sub sicriul de stejar 
căptuşit cu tablă zincată că 
aşa spune legea 

la vârsta asta nu sunt decât jertfe 

ale clasei muncitoare 
băiatul ăsta trebuie dus acasă 
îngropat de partid şi un 
cuvânt al tovarăşului prim secretar 
ca un erou cum s-ar zice 
al muncii socialiste 

nu mai era hot nici derbedeu băiatul 
/ 

ce cuvântare frumoasă a mai fost 
iar fanfara minerilor a cântat noroc bun 
pe strada Horea în cimitirul oraşului 
băimărenii erau impresionaţi 
nu ştiu dacă a fost şi preotul sau 
a venit mai încolo pe furiş după 
plecarea tovarăşilor să-i asigure 
dreptul la înviere 

dar femeia nu s-a liniştit peste 

câteva luni drept urmare la deshumare 

doctorul Cernei i-a luat capul băiatului 

autori necunoscuţi a zis colonelul 
/ 

apoi au ascuns-o pe Viola în Sighet 
la casa de nebuni securitatea nu uită 
iar într-o noapte anume aleasă după 
ultima strigare a cocoşului roşu 
au ars între dosare cu proletară mânie 
o mamă bătrână şi sfântă 

calea săbiei 


voi urma deci calea săbiei 

c-aşa este scris în cartea destinului 

cu ghiara neagră a zgâriat dragonul 

încă mai sângeră dâra te creez încă 

mai picură lacrima te cuprind şi 

aripa mai flutură dar te primesc cale 

cu tot ce mă-nconjoară cuminte plutesc 

pe lava ce curge în arterele golite de spaimă 

mă pierd în labirintul acesta tubular 

până la ultimul capilar spre cea mai 

depărtată staţie celulară ultima unghie 

sfidez vremea schimb etalonul 

lungimea nu este pentru viaţă 

cavalerul şi codul dispar în luptă 

rostogolind mânia flăcări ard restul 

e zgură şi scrum peste poate 

plata-i pentru vrăjmaş singur o poartă 

sunt torţă duşmanul se clatină 

binecuvântarea munţilor este teamă 

/ 

drumul meu trece prin sabie soarta 

mi-o croieşte tăişul iar tăişul aşteaptă 
la timp disperat aceiaşi măsură 
doar eu cu războaiele mele plutesc 
într-un univers fără noimă unde 
pământul nu-i decât un fir de praf 
suspendat într-o gaură neagră 

balada şarpelui cu clopoţei 

Liceul "Jean Monnet" 

mi-am sulemenit fata cu smacuri AVON 

/ 

mi-am epilat păsărică cu Philips 
hai băiete trage-mi-o bine 
în merţanul albastru pe 
bancheta din spate mai 
sunt urme milioane de copilaşi 
stropiţi printre pulpe de-aseară 
hai băiete trage-mi-o bine 
am înghiţit pastila după prescripţie 
nu-mi pasă de dirigă tata 
i-a plătit ratele la apartament azi 
suntem liberi tot liceul e liber 
vive la France doar e ziua lor 
hai băiete trage-mi-o bine 
eu sunt şarpele 

şarpele cu clopoţei care anunţă o 

nouă epocă de aur cea a 

mileniului trei care nu va fi deloc religios 

hai băiete trage-mi-o bine 

pe bancheta din spate a merţanului albastru 

curg lăcrămioare 

întuneric şi lumină 


o linişte oarbă în jur atmosfera 
se termină-n aura caldă de vis 
lumina zvâcneşte din noapte năvalnic 
lumina se naşte din negru abis 

când cerul ne curmă dorinţe şi patimi 
dispare şi una şi alta pe rând 
nimicul rămâne o vreme în urmă 
şi noaptea se-ntinde stăpână pe gând 

lumina e tot ce se-adună din noapte 
şi trece prin ochi către carne şi dor 
fior şi iubire şi viaţă şi moarte 
e tot ce rămâne din zbuciumul lor 

plutim în derivă prin noaptea eternă 
universul ne cheamă universul ne ia 
întuneric e totul întuneric lumina 
întuneric vizibil atât este ea 

Stejarul din Iabes 

( Saul ) 


în mâna lui lancea vibrează năvalnic 
el singur şi-a tras-o pe-o piatră cu zdrele 
el singur a dat purtătorului tolba 
să-i care cu scutul şi coiful cu tot 
armura şi armele cele mai grele 

l-a uns văzătorul pe creştet în grabă 
şi spata cu treizeci de inşi de-a mâncat 
aflat-au asinii pierduţi prin Şalişa 
şi iezii şi turte de pâine cu vin 
cei trei la copacul din Tabor i-au dat 

dar el prorocind cu prorocii alături 
la Miţpa pe dealul viclean de-a rămas 
când cel prea înalt îndreptându-i simţirea 
prin gura trimisă mustrându-i sămânţa 
a scos între neamuri ascunsul din vas 

şi-a scris văzătorul în cartea cu dreptul 
poruncă din cer aşternută pe neamuri 
acasă-n Ghibea ostaşul de suflet 
să-l ducă pe el împăratul hulit 
făcut să nu vadă s-audă nimic 

Nahaş Amonitul venit-a în Iabes 
doar ochiul din dreapta să-l scoată-n ocară 
dar solii ajuns-au degrabă-n cetate 
şi boii lui falnici s-au frânt în durere 
blestemul să cadă pe toţi răzvrătiţii 

când jertfa din Ghilgal se stinse în slavă 
şi-a dat curăţia de inimă-n faţă 
mai drept văzătorul cu lumea le zise 
bătrân şi albit am ajuns până astăzi 
din locul acesta pleca- voi cu rost 

vă judec pe voi pentru faceri de bine 
când Moise şi Aaron v-au scos din Egipt 
de Domnul uitat-au îndată părinţii 
iar Domnul la Hator şi Moabul v-a dat 
să plângeţi uitarea şi dorul o vreme 

trimis-am pe Ierubaal şi Barac din ţara 
vrăjmaşului Filisten să vă şteargă de fraţi 
nu eu v-am fost slava şi liniştea-lume 
nu eu v-am călcat în picioare duşmanii 
nu eu peste neamuri v-am pus împăraţi 

şi-a zis văzătorul doar el înţeleptul 
pe Domnul îl cheamă la vremi de restrişte 
cu tunet şi ploaie se-arată vremelnic 
şi spaimă de moarte sădeşte în voi 
slăviţi-1 ca bunul din cer să se mişte 

de nu veţi pierii cu-mpăratul alături 

de nu vă veţi teme de numele meu 
/ 

nimic nefolosul nimic va aduce 
poporul ales şi poporului meu 
îi sunt peste veacuri alături la greu 

şi lui îi sunt singur stăpân Dumnezeu 

un altul de leu şi de urs izbăvit 
tăiaţi două sute au fost de pârlog 
scăpat pe fereastră cu fuga la Rama 
de Mical soţie ascuns prigonit 
cu suliţa-n ziduri de-acuma zălog 

ca pâinea sfinţită pe cel căutat 

departe pe munte la Betel şi Micmaş 

oşteni două mii aşteaptă răspunsul 

iar altii-n Ghibea cu fiul alături 
/ 

cu groază şi ură stârniţi Filistenii 
au strâns ca să lupte o mie de cară 

aduse în grabă şi arderea toată 
cu jertfa-n zadar mulţumirea uitară 
pe Domnul punând-1 în cumpănă strâmbă 
evreii trecură Iordanul în spaime 
călăreţi şase mii Filistenii îi urmară 

dar el învrăjbitul de Domnu-n poruncă 
îşi strigă chemarea de azi şi de ieri 
şi nimeni nu-1 vede pe câmpul de luptă 
şi nimeni n-aude ce spune la greu 
pe vorbe l-apasă cu mii de poveri 

dreptatea lui alta-i dreptatea din cer 

ce soartă nebună mă frânge întruna 
de patimi mă scurg din greşeală-n greşeală 
şi tac văzătorul cu Domnul de-o vreme 
mă fură vrăjmaşul pe câmp de bătaie 
şi-n creieri îmi urlă ciudată sminteală 
războaie purtat-am cu neamuri o mie 

El Domnul pe mână vrăjmaşul mi-a dat 
pe Amon cu Edom şi regii din Ţeba 
pe toţi Filistenii din corturi şi taberi 
pe toţi netăiaţii pe toţi i-am tăiat 

greşit-am eu unul cu voie nătângă 
păcate se-ntind ca săgeţile-n corzi 
iertat-am Chemiţii chemat-am pe Iuda 
din Şur şi Havila la luptă cu luptă 
lovit-am duşmanul şi noapte şi zi 

ce faptă mă umple de-atâta ocară 

greşita-i o rege cruţându-1 pe Agag 
cu boii şi oile slabe-n pământ 
să înşeli tu porunca cerească pe câmpuri 
stăpână doar sabia fie şi tu 
nimic să zdrobească al tău legământ 

doar harpa copilului răul să-l stingă 
când el uriaşul se-ntoarce la treabă 
Iar piatra se scurge din coif în ţărână 
şi tremură-n spaime armia fugară 
de rege poporul se leapădă-n grabă 
stârnita-i pe Domnul mânia te paşte 
a zis văzătorul din morţii peste noapte 

la lupta te-ndeamnă cu tabăra toată 
şi sânge va curge şi panică-n corturi 
un altul va bate duşmanul de moarte 

în capul lui cerul pământul de-a valma 
se-nvârte cu semne prorocii se-ntrec 
si strigă să iasă cu spor la bătaie 
veniţi să luăm pradă vite şi oi 
înfrânt-am pe neamul lui Amalec 

îndură-se Domnul de noi Israel 

departe pe munte Ghilboa fugarii 
aşteaptă zadarnic un rege răpus 
ce mână vrăjmaşă mă umple de sânge 
ce arme îmi sfâşie trupul lovit 
ce soare se stinge devreme-n apus 

pierdut strigă unsul pierdut istovit 

armura mi-apasă suflarea greoaie 
din urmă săgeţi zeci şi zeci m-au ajuns 
uitat sunt de domnul uitat sunt de lume 
uitaţi îmi sunt fiii de lance răpuşi 
sunt singur cu robul pe câmp nepătruns 

în sânge se scaldă trufia mea stearpă 
mă cer Filistinii în lanţuri să pier 
în vârful de spada m-aruncă blestemul 
înfrântă oştirea-i aiurea pe dealuri 
înfrânt sunt o Doamne înfrânt Israel 

vitejii din Galad pe noapte călcară 
şi duseră morţii apoi în cetate 
amarnic jelindu-i scoţându-i din pietre 
pe capul şi trupul măritului rege 
jurară cu luptă să facă dreptate 

acolo în Iabes pe umbre de veacuri 
din oasele arse stejarul de-o lume 
îşi trage cuminte pe frunze şi ziduri 
sămânţă din sevă şi trup din cenuşa 
întâiului rege întâiului nume 

privesc lumea 


privesc lumea prin ochiul copilului meu 
ce lume frumoasă se-aşterne pe masă 
privesc lumea prin ochiul părintelui meu 
ce rece-i afară ce rece-i în casă 

nu pot să văd primăvara aceasta 
cu ochii mei obosiţi printre gene 
doar vântul mai zgâlţâie aspru fereastra 
şi flacăra-n sobă se stinge devreme 

degeaba pleznesc merii galbeni de floare 
degeaba se scurg liliecii în glastră 
e rece fărâma acesta de soare 
e rece iubirea din inima noastră 

şi plânge înfrântă de nopţi şi de zile 
tovarăşa mea de potecă şi somn 
nimicul ne-nvăluie timpul copile 
închide pleoapa că vreau să adorm 

Lotte 


e sufletu-i cuprins de disperare 
când ea desăvârşirea întruchipată 
îşi curge viaţa într-un fluviu static 
vremelnic printr-o albie secată 

ea nu va şti ce freamătă sub gene 
va sta mereu cuminte într-o glastră 
ca trandafirul alb ce se arată 
discret o primăvară la fereastră 

apoi nimic nimicul va cuprinde 

absurdul minţilor în dor tocite 
/ 

bătrână primăvara viitoare 
va naşte alte flori nefericite 

atât de minunată fu iubirea 
că moarte a născut în strălucire 
atât de plin fiorul ne-mplinirii 
muri-necat de-atâta fericire 

vioaie luminoasă ca un dans 
se mistuie în aburi printre haine 
prin ochii negrii vis şi dor străbate 
cu lumea ei de trecere prin taine 

e sufletu-i cuprins de disperare 
când ea desăvârşirea întruchipată 
îşi curge viaţa într-un fluviu static 
vremelnic printr-o albie secată 

cimitirul apelor 


valuri valuri după valuri 
se strecoară printre pietre 
stau deasupra peste maluri 
şiruri lungi din fier de ghete 

ghete mari de promenadă 

au carâmbii răsfiraţi 
/ 

ghete mici cu toc de stradă 
şir de dame şi bărbaţi 

zac acolo iar metalul 
de-1 atingi sună a clopot 
undeva în zare malul 
moare înecat în clocot 

gând pios te-ndeamnă ele 
să aprinzi o lumânare 
sub o lacrimă din stele 
curge Dunărea spre mare 

curge Dunărea albastră 
Dunărea nemuritoare 
cimitir de ape naşte 
din pierdutele picioare 


Budapesta 16 iunie 2015 

ura vrăjmaşului 


urâţi-mă vrăjmaşi urâţi-mă 
cât mai fierbinte ura să curgă 
ca un fluviu de lavă 

ura confratelui este 

mai puternică decât iubirea 

iubirea de sine 

vai ce mare mă simt 
ce grozavă încântare mă 
scaldă în luminile gloriei 

ura voastră este 
combustibilul care 
mă propulsează spre stele 

acolo unde voi târâtoare 
pe vreascuri de vremuri 
nu atingeţi spaima visului 

numai ura vrăjmaşului dă 
măsura valorii mele 
valorii mele interioare 

urâţi-mă vrăjmaşi urâţi-mă 
lumea-i a voastră eu doar 
îmi trec prin ea nemurirea 

viata arzând 

/ 


cei care ard ca o torţă nu putrezesc niciodată 

să fi om şi virtute trebuie să fi uman 

cei necunoscuţi de lume o privesc de la înălţime 

chinuiţi de micimea la care i-a blestemat cerul 
/ 

în fiecare seară ne moare o zi din veşnicie 

cu fiecare trăire ne adunăm emoţiile 

/ 

plângem mult râdem puţin măsura o dă timpul 
victoriile noastre sunt suma eşecurilor altora 

cei care urăsc sunt osândiţi de soartă 

/ 

iubind îţi cresc aripi ca să poţi zbura departe 
a respira este mai greu decât a trăi 
dacă trebuie să mori mori cu sabia în mână 

oamenii sunt uneori lupi iar lupii sunt uneori 

oameni 

cine te iubeşte te poate înşela şi trăda oricând 

loial îti este doar cel care se teme de tine 
/ 

dacă e să lupţi luptă pentru o binecuvântare 

rămas templierul 


"celor rămaşi să păzească 
trecătorile şi crucea" 


rămas templierul păzind trecătoarea 
amar celor doi pe un cal de noroc 
departe sunt fraţii cu-armuri sclipitoare 
plecaţi cavalerii şi crucea de foc 

se-ncinge duşmanul pe noapte căzând 
smerit pelerinul se-nchină şi plânge 
dar lupta începe şi sabia arde 
se clatină calul când lancea se frânge 

mi-s fraţii plecaţi peste ţări după jir 
îngână înfrânt templierul rămas 
s-au dus după grade onoruri şi fast 
sunt singur cu spada la semn de popas 

din cer văzătorul a tot şi a toate 
va trece cămila prin gaură-n ac 
să fie de pildă duşmanilor crucii 
rămas templierul în luptă sărac 

veni-vor Kadoshii din marele templu 
pe câmpul de luptă va sta ostenit 
rămas cavalerul cu sabia frântă 
alături de crucea lui Crist răstignit 

culorile pierdute 


odată cu frunzele copacului magic 
s-au scurs şi culorile mele-n gradină 
viaţa a rămas încă puls şi tristeţe 
fără ele fără semn rătăcind pe retină 

pierdut-am paleta doar goale rămân 
pânzele stranii mai albe şi mici 
arde din timpul rămas în uitare 
tot ce mi-a dat Arhitectul pe-aici 

mă plimb telescopic bastonul mă poartă 
prin parcul regal mă strâng remuşcări 
mai cade o frunză mai cade o umbră 
puţine-au rămas pentru mine-n cărări 

culorile mele pierdute culori 
se sting în penumbră arzând dureros 
mă-ntind după ele să prind câte una 
prin crengi răstignite pe cerul vâscos 

şi caut în scorbura minţii de ieri 
le simt sunt acolo zvâcnind curcubeu 
va creşte copacul acela vor creşte 
alţi muguri sălbatici din sângele meu 

aripi şi cruci 


stoluri stoluri cruci şi aripi 
se amestecă pe ceruri 
aripi frânte nasc o cruce 
iar din cruce iarăşi aripi 
se ridică peste maluri 
numai plânsul le mai duce 

plâns de mamă plâns de tată 
plâns de soră şi de frate 
arde lacrima vâscoasă 
strecurându-se în suflet 
nimeni liniştea străbate 
nimeni nu ajunge acasă 

Doamne îngerii tăi pleacă 

răstigniţi pe cruci de flăcări 

sunt mai firavi decât ceata 

/ 

ce le-acoperă urcuşul 
când se-nalţă în depărtări 
şi le-nseninează faţa 

cum s-au stins atâtea doruri 
fum şi flăcări către stele 
doar cenuşa le cuprinde 
naşte cimitir de vise 
când le-adună trist pe ele 
din durere şi le-aprinde 

bate clopot după clopot 
aripi frânte cad stingher 
plecă înger după înger 
către alte lumi din cer 

croaziera ojete 


eram 

pe o mare de sticlă 

iar sticla era 

în clocot 

cu o mână 

femeile mă ţineau 
/ 

de mâna stângă 
şi îmi spuneau să fiu 
cuminte 

ceva mijea în sticla aceea 

mijea a oază 

a oază de întuneric 

vâscos şi ademenitor 

iar femeile 

mă ţineau de mână 
/ 

şi mă rugau să 
mă ţin şi eu de cuvânt 
că şi ele se ţineau de 
ceva cu cealaltă mână 
ceva care mijea în oază 

iar eu 

mă ţineam puternic cu 
mâna dreaptă de cârmă 
şi înjuram 

cineva mă certa violent 
dar eu 

de-abia îl vedeam prin sticlă 

că valurile erau 

deasupra ochilor 

încă furtuna mai dospea coca 

încinsă de perspectivă 

iar femeile mă 

ţineau de mâna dreaptă 

după ce am scăpat-o 

supărat de pe cârmă 

iar marea era 

de sticlă din nou 

sticla era mereu în clocot 

femeile mă ţineau amândouă 
/ 

de câte o mână cu spaimă 
nu mai aveam cârmă şi 
rostrul a intrat 
în gheaţa icebergului 
cel mai aproape din sticlă 
iar sticla era în clocot 

femeile mă fineau de mâini 
/ 

amândouă cu groază 
cineva mă certa violent 
urlam şi eu pe marea de sticlă 
prăvălindu-mă-n oază 
oficiul judeţean de turism 

flăcările templului 


flăcările templului au ars coloanele ionice 
cele dorice şi corintice au căzut în cenuşă 
vae victis vae victis se auzeau strigătele 
celor arşi între zidurile agitate de semne 

sub ceruri înstelate se odihneşte ea cupa 
atinsă de buze tocite în rugăciune 
nimeni nu plânge nimeni nu moare azi 
cei aleşi vor intra într-o sfântă adormire 

sub roşie cruce cel judecat va aprinde 
casa de pricini scutura-se-va bolta încinsă 
apoi prăbuşită pe lespezi va plânge aurita 
meşterii vor pierde taina zidurilor în lume 

răsări-vor prin umbre atârnate de stele 
ziduri mai trainice cioplite-n cuvânt 
alte flăcări vor arde alte coloane de zgură 
alte zboruri vor începe urcuşul celest 

flăcările templului au ars coloanele ionice 
cele dorice şi corintice au căzut în cenuşă 
vae victis vae victis se auzeau strigătele 
celor arşi între zidurile agitate de semne 

vestala 


focul sacru domestic şi sfânt din torţă cuvântul 
îl scurge în pietre şi umbre ca o şoaptă de stele 
albe coloane sprijină cerul ploaia norii şi vântul 
nimeni nu doarme doar templul pluteşte pe schele 

la ceasul de lucru ea venerabila doamnă aprinde 
zorii solstiţiului marii meşteri se-ntorc între ziduri 
şlefuind piatra cea aspră din stâncă bolta cuprinde 
flacăra mângâie fruntea ei albă încinsă de gânduri 

şi nimeni din vane şi turnuri nu pleacă de-a-valma 
când templul atârnă-ntre cer şi pământ străveziu 
închide fereastra vestala altarului sacru cu palma 
şi porţile închide de-acum în ceruri e tot mai târziu 

amăgirea leviatanului 

( Iov ) 


I 

şapte prinţi fraţi şi cele trei mai 

frumoase surori la petrecerea lor 

tatăl aduce arderea de tot după număr 

degeaba nu se teme el robul ales 

corul îngerilor: loveşte-1 cu bube ia-i boii 

şi roabele arde-i oile şi păstorii ridică-i cămilele 

prăvăleşte-i casa peste vlăstare-n petrecere 

gol de muiere ieşit verde foc cu aripi 

sânii şi umbre gol de ţărână adunat 

El a dat cojoc de cojoc cu lepră 

bune cu rele pe buze răstălmăcitoare 

corul îngerilor: blestemă ziua naşterii dar 

fericit mustratul se clatină unde creanga 

rupe mărul cu mâinile vâlvătăi cuprinde 

slava pe buze pasărea doarme 

marea se clatină timpul o scurge 

din valea unde se desfac aripile 

naşte femeia 

II 


pântecul lui când se afundă nu iartă 
osul este deşertăciune solzii muşcă piatra 
undiţa cu rugăciuni drăgălaşe cârlig falca 
înţelept jocul cu fete adună legământul 
adâncul cap cu plete albe urmele 
săgeata piatra pleavă-n grumaz 
înainte groază lancea toporul fierul 
ca paiul arama lemn putred se varsă 
carnea nu se apasă cu undiţa-n limbă 
nasul cu trestie rob pe viaţă se leagă 
pescarul bucată cu bucată mădular din 
strănut întocmit cu zimţi tranşează 
sabia mare grea puternică fiara din Nil 
amăgită moare alergând sub flacără 
încolăcit şarpele via cu vin bun cântă 

lumea cu mine 


lumea a luat-o razna iar eu nu o mai înţeleg 
încetul cu încetul am ieşit printre contracţii 
născut de-a- valma cu cei care s-au ajuns 
azi unu mâine altul cum au crezut de cuviinţă 
lumea a luat-o razna iar eu nu o mai înţeleg 

dacă lumea ar fi aleasă eu nu aş fi alesul 
cel care a luat-o în serios întotdeauna 
când am crezut că e drept să cruţi sau să ierţi 
dreptatea mea nu s-a potrivit în balanţă 
dacă lumea ar fi aleasă eu nu aş fi alesul 

dreptatea mea arde dreptatea lumii e alta 
se poartă pupiciuri inimioare potăi şi ură 
sunt ocolit cu incertitudinea statorniciei 
validată de nimeni în eşantioane şi grup 
dreptatea mea arde dreptatea lumii e alta 

paşte păstorule astăzi paşte şi oile mele 
lumea a luat-o razna iar eu nu o mai înţeleg 
dacă lumea ar fi aleasă eu nu aş fi alesul 
dreptatea mea arde dreptatea lumii e alta 
paşte păstorule astăzi paşte şi oile mele 

pânza neagră 


sunt bătrân de-acuma mamă 
te-am ajuns încet din urmă 
tu m-aştepţi să vin cuminte 
eu mă zbat să ies din turmă 

turma asta nu mă lasă 
să adorm nici o fărâmă 
trag de mine zi şi noapte 
gândurile mi le scurmă 

demon negru îmi agită 

creierii fierbinţi în clocot 
/ 

când mă trage când mă-mpinge 
când pe cruce când sub clopot 

undeva se plânge tata 
că i-au profanat movila 
iar la fratele mai tânăr 
capu- i-au luat cu sila 

toată viata mea scăldată 
/ 

în atâtea performanţe 
tremură pe neagra pânză 
fără noime şi speranţe 

las în urma mea o lume 
scârbă şi nedumerire 
testamentul filozofic 
un dosar de urmărire 

sunt bătrân de-acuma mamă 
te-am ajuns încet din urmă 
tu m-aştepţi să vin cuminte 
eu mă zbat să ies din turmă 

Griet 


a fost cutia fermecată sau nu a fost 
decât lumina ce ascundea 
năframa albastră 

sclipind sideful sub ureche 
un zâmbet trist născut pe buze 
mai roşii decât taina lor 

iar ochii mari deschişi ca noaptea 
atât de tânără-i părea ea 
fata cu cercel de perlă 

zăpezile de primăvară 


era atât de caldă primăvara 
şi râul acela ce curgea agale 
văzduhul fremăta de-atâta zgomot 
neauzit de mugurii din vale 
era atât de caldă primăvara 

pleznea magnolia de bucurie 
când noaptea a căzut pe nesimţite 
din cer cădeau zăpezi de primăvară 
întârziate albe adormite 
pleznea magnolia de bucurie 

sub brazii încărcaţi de fulgi şi ceaţă 
treceau atâtea doruri printre ei 
iar eu priveam poteca îngustă 
ce şerpuia la deal sub paşi mei 
sub brazii încărcaţi de fulgi şi ceaţă 

era atât de roşu lacul acela 
era atât de caldă primăvara 
pleznea magnolia de bucurie 
sub brazii încărcaţi de fulgi şi ceaţă 
era atât de roşu lacul acela 

lacrimile Izei 


de-ai ştii tu râule ce duci la vale 
atâtea doruri ale munţilor stăpâni 
pe faţa şi pe dosul Izei lacrimi 
se scurg profund din ochii lor bătrâni 
de-ai ştii tu râule ce duci la vale 

pe unde îţi verşi amarurile toate 
mai şti să-ţi cânţi durerile pe valuri 
mai ştii de unde vii în astă lume 
ţi-au dispărut pădurile pe maluri 
pe unde îţi verşi amarurile toate 

se strâng în ceruri duhuri de driade 
din trunchiurile retezate de prisos 
iar vântul poartă doinele de jale 
spre Tisa şi spre Dunăre mai jos 
se strâng în ceruri duhuri de driade 

unde-s pădurile din alte vremuri 
de-ai ştii tu râule ce duci la vale 
pe unde îţi verşi amarurile toate 
se strâng în ceruri duhuri de driade 
unde-s pădurile din alte vremuri 

secretul lunii 


MOTTO: 
„Dintr-un hoit de mamut 
nu poţi face trup de zână" 
VIRGINIA PARASCHIV 

plângea pisica aceea otrăvită 
se zbenguiau copiii prin spărturi 
bătrâna moţăia sub ghilotină 
în aşteptarea marilor torturi 

un cărucior aflat în fierbinţeală 

/ 

îşi risipea talaşul sindical 
cadavrele plezneau la întâmplare 

în fata ritualului carnal 

/ 

civilii se găteau de promenadă 
din cer cădea convoi cu dezertori 
copiii înjurau cuminţi pe stradă 
primarul bântuit de cerşitori 


80 



se risipeau şcolarii cu felina 
sclipea fântâna stelei căzătoare 
inspectori avizau pe rond dogmatici 
sentinţe aruncate la-ntâmplare 

şoptea bolnavul naşpa bicicleta 
un frate-i deranja intimitatea 
ardeau o creatură cu şireturi 
când criza invada comunitatea 

nu-mi cere să-ti aduc secretul lunii 
/ 

e tot ce mi-a rămas pe dedesubt 
eu am plecat demult din ochiul lumii 
se scurge o duhoare de-nceput 

mesaj celest 

Dumnezeu şi iubire 

iubiţi-vă pe voi şi pe ceilalţi iar 
lumea va fi în mâinile voastre 
iubiţi-vă pe voi şi pe ceilalţi iar 
lumea va fi la picioarele voastre 

o lume mai dreaptă o lume mai bună 


celestial message 
God and Iove 

Love yourselves and others and 
the world is in your hands 
Love yourselves and others and 
the world is at your feet 
a fairer world a better world 

message celeste 
Dien et l'amour 


Aimez-vous et Ies autres et 
le monde sera entre vos mains 
Aimez-vous et Ies autres et 
le monde sera ă vos pieds 
un monde plus juste, un monde meilleur 

NOTE DE LECTOR 




Locurile comune şi transcendenţa 


Năluca nopţii, discursul poetic imaginat 
de Mihai Ganea, induce, la o primă şi grăbită 
lectură, o stare de perplexitate. Avem de-a face, 
în aparenţă, cu o suită de imagini şi de expresii 
„sustrase" din arsenalul cutumiar poetic şi 
religios. Rezultanta este însă o alcătuire poetică 
inedită şi ciudată, care nu se lasă lesne decriptată. 
De aici şi deruta receptării. Unii cititori oneşti şi 
chiar de bună credinţă au afirmat că se află în 
faţa unui experiment poetic, dar nu l-au putut 
defini coerent şi argumentat. Poemul surprinde 
prin contradicţia în termeni şi ideatică, „nu are 
logică", susţin consumatorii de literatură pre- 
dispuşi să dea verdict după prima lectură. Şi 
totuşi... un text care a stârnit controverse până la 
scrâşnet sau furie clamată cu violenţă (a se vedea 
reactivitatea unei părţi din participanţii la 
cenaclul scriitorilor din Baia Mare), se cere 
cercetat şi citit oarecum iniţiatic. Este ştiut deja în 

mediile literare că Mihai Ganea, ca autor, nu 
alimentează, nici în proză, nici în versuri, confortul 
biologic, lenea de gândire şi autosuficienţa. . . 

Să revenim asupra textului incriminat. 
Autorul îşi pune poemul la adăpostul unui 
generic biblic uzual şi extrem de măgulitor 
pentru nevrotica specie umană. Trimiterea expli- 
cită din moto la enunţul care consacră divinitatea 

/ 

seminţiei umane, provoacă o stare de aşteptare 
pentru un text-ceremonial, consacrat superbiei 
transcendentale a condiţiei umane. Titlul poe- 
mului aproape că scapă de sub control, involuntar 
suntem trimişi în zona imaginarului poetic 
romantic. Debutul de poem stă sub semnul unui 
demers părelnic elegiac, cu infuzii clasicizante de 
pastel. 

Poetul consemnează dualitatea întuneric- 
lumină cu recuzita toposurilor romantice antino- 
mice, noapte-lună. Noapte cosmică reductibilă, 
prin personificare, la o entitate fiinţială ostenită 
şi gârbovită, ce caută a-şi găsi adăpost în 
întunericul generic dintr-o grotă pământeană. 
Noapte peste noapte, noaptea din văzduh, 
laolaltă cu noaptea de pe pământ, în simbioză şi 
armonie. "Secera lunii", clipeşte şăgalnic şi com- 
plice din înalt, solitară şi semeaţă. Reprezentarea 


88 



lunii, prin sintagma-simbol a tăişului de lumină, 
comportă un amendament stilistic care abate 
exprimarea de la regula comună de limbaj. Apare 
ca element surpriză, în completarea enunţului 
verbal, un element predicativ suplimentar cu 
valoare de epitet. Ineditul valorii lexicale vine 
din inserarea unui neologism cu valoare de epitet 
personificator, „condescendentă". Polisemia 
acestui termen, aproape imperceptibilă în uzul 
comun al comunicării de tip urban, polisemie 
care încorporează simultan două valori în 
aparenţă contrarii, o valoare pozitivă, aceea a 
bunăvoinţei şi empatiei, şi o valoare peiorativă, 
aceea a unei aroganţei, a privirii ironice „de sus" 
creează o inedită ambiguitate. 

Polisemia furnizoare de ambiguitate 
intermediată de un neologism, vine să ne 
reamintească mijloace specifice de expresie ale 
simbolismului. Intr-un context minimal, subzistă 
aşadar, motivul romantic al nopţii în contradicţie 
cu motivul luminii de expresie simbolistă. 
Identificăm aşadar şi în planul expresiei verbale 
acelaşi recurs la coexistenţa principiilor contrarii, 
dualitatea. Poetul recurge aşadar la dualitate ca 
principiu de referinţă, în plan imagistic, în planul 
expresiei verbale, cu loialitate a expresiei poetice 

faţă de dualitatea de fond, principiul perechilor 
originare. El şi Ea. Succesiunea de tablouri 
vivante ale seducţiei şi împerecherii în intenţie 
sau în fapt , aduc în prim plan de referinţă, 
înstrăinarea poetului de clişeul biblic al păcatului 
originar. Triada El, Ea şi Ispita şarpelui demo- 
niacă este dispersată şi substituită cu o abordare 
din perspectiva învăţăturilor orientale, infiltrate 
în mentalul european. Percepem în dinamica 
imaginilor dualitatea yin şi yang. Poetul asimi- 
lează principiului feminin o protagonistă la care 
Biblia face o vagă referinţă, dar care în alte religii 
şi culturi, este izvor de băsmuiri ale magiei 
negre, blestemate. Creatura cu nume Lilyth, 
perechea gemelară a bărbatului primordial. S-ar 
zice un eşec al primei faceri a speţei umane, 
conform unor versiuni atestate în folclorul 
evreiesc. Această Lilyth, nenumită în poem, 
însoţindu-se cu şarpele demoniac, va deveni ea 
însăşi demon feminin al nopţii, exilată în 
mlaştini stătute şi otrăvite. în Biblie apare doar 
aluziv şi foarte vag, ea este chiar Năluca nopţii, 
în poemul nostru este denumită abstract şi rece, 
prima nudă. Femeia biblică unanim acceptată de 
cultul creştin, este numită de poet, a doua nudă, 
succesoarea ignorantă şi inocentă a creaturii 

pasionale şi devoratoare de energii. Două 
protagoniste imaginate într-o existenţă simultană 
şi concurenţială în planul ispitirii sexuale, 
contemplate de „bărbatul geamăn", absent din 
cadrul pătimirilor senzuale, inert, martor unor 
scene erotice halucinante, sau consumator placid 
de resturi pasionale. Dacă ne raportăm la 
dualitatea metafizicii chineze, înregistrăm, în 
desfăşurătorul textului poetic, una şi numai una , 
componenta feminin întunecată, cea a confuziei 
şi a nedeterminării coerente. A doua nudă îşi 
pierde controlul de sine şi tânjeşte după o 
experienţă exotică, în irealitatea maladivă a 
imaginarului, cochetează cu propria sa nedeter- 
minare şi ispită, şi sfârşeşte în plictis şi 
dezamăgire, este victima unei aventuri eşuate, 
vegetează şi somnolează hipnotic intr-un proiect 
ratat. Prima nudă, lacomă de senzaţii, posesivă, 
preia iniţiativa şi ea, femela cea dintâi, împinge 
şarpele ireversibil în ispită. Imaginea erotică a 
împerecherii între cele două creaturi (a doua 
nudă prin întoarcerea la bărbatul predestinat, s-a 
întors cu plictis şi resemnare la condiţia umană) 
este, simbolic vorbind, o spirală inversă, o spirală 
involutivă. O spirală ce precede coborârea în 
beznă, în abis, unde pândeşte Prinţul cu solzi de 

foc al Iadului. Pentru prima nudă se petrece 
prima cădere şi scufundare în elementul umed al 
mlaştinii dimpreună cu şarpele epuizat de ferti- 
lizare prin exersarea spiralei vertical ascendente, 
întru perpetuarea malefică a seminţiei sale. In 
fond, instinctele reziduale revin la matca lor, în 
fundătură fără deschidere şi perspectivă. Ima- 
ginile cinetice se succed dramatic în poem, din 
noaptea cosmogonică, protagoniştii dispar, pe 
rând, două perechi, o pereche din două creaturi 
damnate, o pereche din două făpturi ce nu-şi 
înţeleg determinarea şi şovăie nedumeriţi şi 
vulnerabili între tărâmuri. Nici şarpele nici 
bărbatul geamăn nu pot fi identificaţi ca însumare 
de însuşiri masculine, yang. Sunt haotici şi 
nonvoliţionali, se lasă purtaţi de val, de meandrele 

seducţiei feminităţii. Poetul susţine demersul 

/ / / 

imaginar printr-o stranie inserţie lexicală a unor 
expresii metaforizante cu efect de ambiguitate 
derivată din simultaneitatea semnificaţiilor. 
Deschiderea poetică provoacă cititorului-tălmă- 
citor de text piste evazive de identificare şi 
interpretare. Să ne oprim la „a cincea întâlnire cu 
pământurile". Enunţul conţine numeralul car- 
dinal fatidic care, în contextul scenelor de 
sorginte biblică, ne trimite la „cea de a cincea zi". 

numai că referinţa contextuală se raportează la 
„pământurile descompuse de umbre". Lumino- 
zitate şi opacitate, într-o alternanţă dramatică, 
imagine plastică a des-facerii, absolut înstrăinată 
de „ziua a cincea" a Facerii. Expresia „bucuria de 
a trăi" cu trimitere instantanee la spiritul 
senzualităţii hedoniste, pare chiar un loc comun, 
limpede, neechivoc, adecvat creaturii instinctuale. 
„Colina negustorilor de umbre", un enunţ care, 
în structura integrală a poemul, sugerează 
cumva un întuneric difuz generat de un talcioc 
derizoriu antropomorfizant, aşadar un întuneric 
accidental, de o dimensiune şi densitate minimală. 
Se poate continua pe firul interpretărilor specu- 
lative ale expresiilor figurate, dar pedalând pe 
fiecare detaliu al logosului poetic, în căutarea 
unor sensuri criptate în cuvânt, se pierde în ceaţă 
imaginea, destinată percepţiei directe, nemijlo- 
cite. Toposuri romantice şi simboliste, combinate 
alchimic cu noţiuni ale practicilor medicinii 
orientale, un logos poetic programat auctorial în 
parametri de maximă ambiguitate, şi o rezultantă 
spectaculoasă, un efect de imagine ireală, atipică. 
Motivul şarpelui convertit într-o simbolistică 
ascunsă a spiralei, în fond, de ce nu. Năluca 
Nopţii ne propune o călătorie, o Mare Călătorie, 

prin corpul uman astral, decăzut din aura 
originară a divinităţii. Conchide implacabil poetul: 
„porţile cerurilor se/ deschiseră închizându-se 
apoi/ în candoare şi taină/ era încă o zi a şaptea. 
Să înţelegem cumva că dintotdeauna şi de-a 
pururea cele 7 Zile ale Creaţiei se deschid şi se 
închid într-o acoladă repetitivă şi monotonă a 
răului nemântuit din om? Sau poate POETUL 
covârşit de contradicţiile insolubile din para- 
digmele sacrosancte ale lumii civilizatoare, lasă 
liberul arbitru al imaginarului să compenseze 
insuficienţa cognitivă? Mihai Ganea face o 
temerară tentativă: însumează locuri comune ale 
gândirii modern urbane, le obnubilează printr- 
un puternic imaginar al senzualităţii inocente, 
obligă cititorul să transgreseze din materialitate 
în inefabilă şi pură transcendenţă. 


Virginia Paraschiv 

9 martie 2012 

